Marianne Landaas

Marianne Landaas (født 5. november 1957) er ordfører i Tvedestrand fra oktober 2019. Hun etterfulgte Jan Dukene og ble valgt til ordfører i et valgteknisk samarbeid mellom Høyre, Arbeiderpartiet, Venstre og Fremskrittspartiet og ble valgt med 13 av 23 stemmer. Som varaordfører fikk hun med seg Vidar Holmsen Engh fra Arbeiderpartiet. Marianne Landaas ble valgt inn i formannskapet i Tvedestrand i 2015, hun hadde ikke vært politisk engasjert tidligere.

Før hun ble heltidspolitiker jobbet Marianne Landaas med salg til og oppfølgning av gullsmedbutikker i Rogaland, Hordaland, Hedmark, Oppland og deler av Telemark for selskapet Nordic Colletions i Kristiansand. Den jobben hadde hun bare hatt i vel tre år før hun ble ordfører. Fra 2003 til 2016 jobbet hun med markedsføring i Panorama i Arendal i 13 år. Hun er utdannet innen markedsføring på Handelsakademiet og BI og har også jobbet for Collett-Marwell Hauge i Asker og for ABB i Risør.

Referanser 

Høyreordførere i Agder
Personer fra Tvedestrand kommune